**ΕΚΠΑΙΔΕΥΟΜΕΝΟΣ**

**Προς τον Σύνδεσμο Θεσσαλικών Επιχειρήσεων και Βιομηχανιών**

**ΔΗΛΩΣΗ ΕΝΗΜΕΡΩΣΗΣ ΠΕΡΙ ΕΠΕΞΕΡΓΑΣΙΑΣ ΠΡΟΣΩΠΙΚΩΝ ΔΕΔΟΜΕΝΩΝ**

Ο Σύνδεσμος Θεσσαλικών Επιχειρήσεων και Βιομηχανιών που εδρεύει στη Λάρισα, Λεωφόρος Καραμανλή και Βιομηχανίας, (ΑΦΜ 097482388), και εκπροσωπείται νόμιμα, στα πλαίσια της συμμόρφωσης με τον Κανονισμό ΕΕ 2016/679, «για την προστασία των προσωπικών δεδομένων των φυσικών προσώπων», ενημερώνει υπό την ιδιότητά του ως υπεύθυνος επεξεργασίας, το φυσικό πρόσωπο που υπογράφει την παρούσα, ότι ο ίδιος ή και τρίτοι, κατ’ εντολή και για λογαριασμό του, θα συλλέγουν θα τηρούν και θα επεξεργάζονται τα ακόλουθα δεδομένα με εμπιστευτικότητα και σεβασμό στην ιδιωτική του ζωή, λαμβάνοντας τεχνικά και οργανωτικά μέτρα για την περαιτέρω προστασία τους, από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση ή πρόσβαση και κάθε άλλης μορφής αθέμιτη επεξεργασία.

**Ειδικότερα υπόκεινται σε επεξεργασία :**

Τα δεδομένα προσωπικού χαρακτήρα που περιέχονται στην αίτηση (ονοματεπώνυμο, έτος γέννησης, διεύθυνση, τηλέφωνο, email, κωδικός ΛΑΕΚ) καθώς και στα απαιτούμενα συνυποβαλλόμενα δικαιολογητικά (δελτίο ταυτότητας, αποδεικτικό σπουδών, αποδεικτικό ΑΦΜ, αποδεικτικό ΑΜ ΙΚΑ, αποδεικτικό ΑΜΚΑ, αποδεικτικό τραπεζικού λογαριασμού ).

Τα δεδομένα αυτά**,** συνδέονται άμεσα με τις απαιτήσεις των προγραμμάτων κατάρτισης και εκπαίδευσης και είναι αναγκαία για την εκπλήρωση υποχρεώσεων από την παραπάνω σχέση, (εγγραφή, ενημέρωση, κατάρτιση, πληρωμή), καθώς και για τη συμμόρφωση του Συνδέσμου στις απαιτήσεις της νομοθεσίας και των αρμόδιων ελεγκτικών αρχών.

**Αποδέκτες των ανωτέρω δεδομένων μπορεί να είναι:**

1.Διοικητικές, Ασφαλιστικές, Φορολογικές Αρχές στην Ελλάδα και την Ευρωπαϊκή Ένωση.

2.Πιστωτικά και χρηματοδοτικά ιδρύματα και Ιδιωτικοί Ασφαλιστικοί Οργανισμοί, της Ευρωπαϊκής Ένωσης, που έχουν αδειοδοτηθεί και λειτουργούν νόμιμα)

3.Φορείς, πάροχοι υπηρεσιών, φυσικά ή νομικά πρόσωπα, στους οποίους ο σύνδεσμος αναθέτει την εκτέλεση συγκεκριμένων ενεργειών για λογαριασμό του (λογιστές, πάροχοι υπηρεσιών εφαρμογών πληροφορικής, φορείς εκπαίδευσης και κατάρτισης, εταιρίες πιστοποίησης). Οι εν λόγω φορείς, πάροχοι και πρόσωπα, λαμβάνουν και οι ίδιοι, μέτρα προστασίας των προσωπικών δεδομένων και επεξεργάζονται τα δεδομένα των εργαζομένων, μόνο στο πλαίσιο ρητής και έγγραφης εντολής του συνδέσμου και υπό τον όρο της τήρησης σε κάθε περίπτωση του απορρήτου.

**Χρόνος τήρησης**

Τα ως άνω δεδομένα, θα τηρούνται για όσο χρονικό διάστημα διαρκεί η κατάρτιση-εκπαίδευση, σε ένχαρτη ή ηλεκτρονική μορφή και επιπλέον για όσα χρόνια απαιτηθεί μετά τη λήξη αυτής, μέχρι τη συμπλήρωση του χρόνου παραγραφής του δικαιώματος του Ελληνικού Δημοσίου, των ασφαλιστικών οργανισμών και των ευρωπαϊκών αρχών, να διενεργούν τακτικό έλεγχο και να επιβάλλουν πρόστιμα επί σχετικών παραβάσεων. Στα προγράμματα ΛΑΕΚ 0,45% και 1-49 απαιτείται η διατήρηση των αρχείων κατ’ ελάχιστο για χρονικό διάστημα πέντε ετών και τριών ετών αντίστοιχα. Μετά την πάροδο του ανωτέρω χρονικού διαστήματος, τα προσωπικά δεδομένα θα καταστρέφονται.

Σε περίπτωση τυχόν έναρξης δικαστικών ενεργειών οποιασδήποτε μορφής που αφορούν άμεσα ή έμμεσα στον υπογράφοντα την παρούσα, ο κατά τα ανωτέρω χρόνος τήρησης των δεδομένων θα αναστέλλεται καθ’ όλη τη διάρκεια αυτών και μέχρι την έκδοση αμετάκλητης δικαστικής απόφασης.

**Άσκηση δικαιωμάτων**

Ο εκπαιδευόμενος έχει το δικαίωμα να γνωρίζει ποια δεδομένα προσωπικού χαρακτήρα που τον αφορούν, αποτελούν ή αποτέλεσαν αντικείμενο επεξεργασίας (δικαίωμα πρόσβασης),να προβάλλει οποτεδήποτε αντιρρήσεις και να εναντιωθεί στην επεξεργασία των δεδομένων που τον αφορούν, (δικαίωμα εναντίωσης),να αιτηθεί τη διόρθωση (δικαίωμα στη διόρθωση) ή διαγραφή των δεδομένων του (δικαίωμα στη διαγραφή), υπό τον όρο ότι αυτό δεν βλάπτει τον σύνδεσμο, σύμφωνα με τα παραπάνω, καθώς και να ζητήσει την απευθείας διαβίβασή των δεδομένων του, σε άλλον υπεύθυνο επεξεργασίας (δικαίωμα φορητότητας). Για την άσκηση των ανωτέρω δικαιωμάτων, ο εκπαιδευόμενος μπορεί να απευθύνεται εγγράφως στο logistirio@sthev.gr. Σε περίπτωση άσκησης ενός εκ των ως άνω αναφερομένων δικαιωμάτων, ο σύνδεσμος θα λάβει κάθε δυνατό μέτρο για την ικανοποίηση του αιτήματος, εντός 20 ημερών από την υποβολή και ταυτοποίησή του, ενημερώνοντάς γραπτώς τον εκπαιδευόμενο για την ικανοποίηση του αιτήματός του, ή τους λόγους που εμποδίζουν την άσκηση του σχετικού δικαιώματος, ή και την ικανοποίηση ενός ή και περισσότερων εκ των ως άνω αναφερόμενων δικαιωμάτων σύμφωνα με το Γενικό Κανονισμό Προστασίας Δεδομένων.

Ο σύνδεσμος έχει δικαίωμα να αρνηθεί το αίτημα για διαγραφή των δεδομένων του εκπαιδευόμενου, εάν η τήρηση τους είναι απαραίτητη για τη θεμελίωση, άσκηση ή υποστήριξη νόμιμων δικαιωμάτων της που απορρέουν καταρχήν από την συμμόρφωση στην κείμενη νομοθεσία.

Εάν ο εκπαιδευόμενος θεωρεί ότι παραβιάζεται κάποιο δικαίωμά του αναφορικά με την προστασία Δεδομένων Προσωπικού Χαρακτήρα, δύναται να υποβάλλει καταγγελία στην Αρχή Προστασίας Δεδομένων Προσωπικού Χαρακτήρα ([www.dpa.gr](http://www.dpa.gr), Κηφησίας1-3 Αθήνα, 2106475600 )

Λάρισα

Έλαβα γνώση Ονοματεπώνυμο Υπογραφή